از قلم ؛ محبوب بنؔدہ
(ایم اے تاریخ ءُ ادبیات)
رجانک ؛ کِردءُچیدنءِ میڑ
ریفرینس وانگی ١۔ کاروانِ عمل اور متاعِ وقت
٢۔ سلسلئہ بصیرت
اے رجانک سیدءِ سیاھگءِ سرا نبشتہ بوتءٙ بلے من اے رجانکءِ تہہ عربیءُفارسیءُاردوءِ دروستیں آب کارمرز کُرتگ انت
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
یارجان ندرو کِرد ایت مبی مبات بلے وشیں چیدن ایت ببات
زمانگاں ماں عربستان علامہ عمرو جاحظؒ بن محبوب عربی زبانءِ مزن نامیں مردمے گوستگ بلے واجہ ہمِکه زبانءِ مزنءِ عالم ءِ بوتگ ہمینچو بدشکلیں مردمے بوتگ
بلےمسلمانءُیہودءُمعتزلہءُعربی زبان ءِ دگءَ کارشناس ءُ کلانیں پٹ پولکار ءُ خواص ءُ زانتکار دروست واجہءِ زبان زانتیءِ منوک بوتگ انت
جاحظ واجہءِ پننام بوتگ عربی زبانءِ تہه جاحظ ہمہ مردمءَ گوشنت کہ آئیءِ چم گَشیتگ انت
من کہ اولیگیں سطرءَ نبشتگ ات کہ جاحظ سٙکّیں بدھیکلیں مردمے بوتگ ، اگا اے گپ مگیش ایت پُلیں وانوکانی فکرءُخیال پہ دگا نیمگءَ روت من پیشءَ حالاں دیاں کہ جاحظ سیاہ فامیں مردمے نبوتگ
مُردم اسپیت ببیت رنگءُچیدن ایت ہیچ گون مب ایت تھنا پُوچک ئےِ اسپیت ببیت پہ چم چارگ بیتءُپہ دل ذُورگ بیت بلے اگه سیاہ ببیت نہ گوں چم چارگ بیتءُنہ پہ دل ذورگ بیت بگفت عرباں کہ جاحظ باز مزنءِ دانشورے بوتگ بلے بدشکلیں رنگءَگوں باز باز چم نظراں نیاتکءَ بوتگ
عباسی خلیفہ المتوکل باللہ ءَجاحظءِ نام توار باز اِشکُتَگ ات اے گپ ئےِ ھم زانتءَ بوتگ ئےِکہ جاحظ بدشکلیں مردم انت بلے چُشیں بدشکلیں مردم ایت کہ نہ چارگ بیت نہ دل زورگ بیت اے نزانتءَ بوتگ ئےِ
پہ وتی شہزادگانی سکین دیگ ۓ ھاترا خلیفہءَ جاحظ وتی دربارءَ توار کُت جاحظ یک گرانیں بیگواہ ایت شُت کہ گوں خلیفہ سلام علیک کناءُچاراں کہ چہ منا خلیفہءَ چہ کارے گَٹ انت آ خلیفہءِ ماڑیءَ مان بیت چہ ماڑیءِ مزنے دروازگءَ بگر داں کہ خلیفہءِ دادگاھ ئےِ جاگهءَ دروستیں مردم چہ وتی سِیٹءُ سَندلِیاں پاد کایانءُ جاحظءِ دستاں گران بوت انت داں کہ خلیفہءَ حال سر بُوت کہ شھرءِ مزنیں زبان زانت واجہ جاحظ العربی ماڑیءَ آتکءَ سر بُوتگ
شہزادگیں بچ رھادگ گپت انت کہ واجہءِ دستانءَ گرین ءُشرف ئےِ دئیں بلے خلیفہءَ دراھینت کہ نہ من وت واجہ ءِدیم راھی رواں ءُ دستان ئےِ شوداں پہ شمئے گورا سرئےِ کنا
خدا بزانت راست ایت کہ دروغ بلے گپ چُش گُشگ بیت کہ خلیفہءَ آپتابه گون ات در کپتگ ات کہ علامہ جاحظءِ دستانءَ شُودءَ ءُعلمءِ قدرءَ کنایک گناگءَ گندایت کہ یک بلائیں پاگ والا مردمءِ مثلءاِینزٙک ایت کہ گُشے چہ ہما قوہ قاف ۓِ َاسپیتیں بیم ناکیں جِنّان انت نشتءَ گندگءَ مُردم وارے ظاھراں کیت خدا بزاں کہ اشی چہ چونیں لاپءِکپتءَخلیفہ حیران مانیت کہ واٶ واوُ ۔۔۔۔۔۔۔۔۔۔۔ زار پہ منی سر بھتءَبات امیرءُرئیساں من ءَ سھیگ کُرتءَ بوتگ کہ جاحظ بدھیکلءِ مردے بلے من نزاتگ کہ اے پیمءُوڑ انت نوں من انچیں کار ےبکنا کہ منی زاگ جاحظ ۓ گورا سکینءُیادمگیرنت خلیفہ چمانءَ بُوٹ ایتءُ پچ کنت بُوٹ ایت پچ کنت بلے جاحظ وا ہما پیم جوڑ بوتگ ہما وڑ جاہ کیت نہ شَر تر بیت ءُنہ چنے گیشر سِل تر بیت
خلیفہ دلءَ مزن کنت ہمے تھلیں گُل دِرّاں چماں چُپت کنتءُایروبارت واجہءِ دستاں گری ایت ءُ واجہءَ پہ عزت کنت سلام علیک کنتءُ گپءُتران کنتءُپدا انچش رھادگ ئےِ کنت کہ شھزادگاں ھم جاحظءٙ ہیچ پہ چماں وت نگند انتء ُ وتی شہزادگان ئےِ ھاترا یک استاد ۓ دگءَ شوھاز کنت
جاحظ ۓوتی شکلءُ ھیکل ایت وت ہمے حال بوتگ بلےجاحظ زبانءِ استاد بوتگ ۔۔۔۔۔۔۔۔۔۔۔۔ جاحظءِ دپ وتی نبوتگ جاحظءِ دپءٙ آس ھم مان بوتگ آپ ھم مان بوتگ بلےبیا کہ اے مردءٙطنزءُٹوک ھم پہ بہا ذُرتءَبوتگ
یک برے یک سیاہ تابیں وَکّاں وَکّیں جنین آدم ایت بازارءَ رَوَگءَ بیت واجہ جاحظ ءِچم ہمے زال ءِ سرا کپیت داں جار شُت کت گُوانک ئےِ دات
۔۔۔۔۔۔۔۔۔۔۔۔۔۔۔۔۔وَاِذَالوُحُوشُ حُشِرَت۔۔۔۔۔۔۔۔۔۔۔۔۔۔۔۔۔
بزانکہ ؎
”وھدے کہ کوھی جناوراں سرمُچھ کنگ بنت “
ہمے سیاہ تابیں جنین چَک ترین ایت دیست ئےِ ہمے قہرواریں جاحظ نام انت کہ منا کوھی سیائیں جناور توار پِر کنان انت ہمے جنین توار پَر جَنت
وَضَرَبَ لَنا مثلاً ونَسِیَ خَلٗقَه
۔۔۔۔۔۔۔۔۔۔۔۔۔۔۔۔۔۔بزانکہ۔۔۔۔۔۔۔۔۔۔۔۔۔۔۔۔
” چم پہ وتی عیباں کُور انتءُ دگران ئےِ عیباں ٹِکءُنشان بنت”
اللہ اللہ یک برے یک جنینءِ روت زرگرے گورا گوشیت کہ منی مُندِرِک(چَلّہ) ءِ تہہ شیطانءِ نقشءَ مان بکن زرگر دٙرّاھین ایت
” بیبی من شیطان تنی وھدی پہ چمان وت یک برے ھم ندیستگ تو چُش بکن بُرو شیطانءَ ذورءُبیار من ترا آئیءِ عکسءَ بنینانءُ دیاں “
جنین چہ زرگرے دُکانءٙ درکپیت ءُدگبارا جاحظءَ شوھاز کنتءُ میتگاں ترایتءُ چار ایت
جاحظ گوں وتی دوست ءُ ہمبلاں وش طبع اٙت نشتگ اٙت جنین کیتءُزنڈیں سلام ایت دنتءُکَرَمزانیگ ایت بندایت ءُ دراھین ایت
” واجہ جاحظ زرگِرے دکانءَ منی یک کارے سک گٹ انتءُ آ کار باز مہم انت پہ منا
بلے آ کار بے تئی کایگءَ ہیچ برَ شَر نبیت تو اگءَ گوں شاگرداں گو مسیتءُ دگءَ لُوگ ئےِ کسانے کاراں وتا گیگ ءُگور کنے یک ساھتُکءِ گوں منا بِرے
بیچارگیں جاحظ چے زانت کہ اے جنین جاحظءٙ بےآبرو ءُ ٹِنڈِر کنت ءُ یلو دنت ۔ جنین جاحظءٙ شھرءٙ بارتءُتماشا کنت جاحظ چنیدا ہمبراھ بیت کہ آ کارے پہ منی کایگءَ شَر ببیت من پرچے نیایاں جنین کیت رسیت زرگرے گورا درائین ایت
” او منی برات زرگر !سلام اش انت من آورتءَ تو اشیءٙ بچار ءُ منی مُندریکءِ تہہ عکسءٙ منا بجنءُبدے بلے زوت منی مندریکءَ بجن بدےکہ منا یک شِیر مِچیں زاگءِہست پاد کیت گریت من پدا ذوت کایاں
جنیں پِرتی وارتءُروت جاحظ ساھتءِ شَریں زرگر ےگورا ران بیت کہ جنین وت گار بوت پُشت کُت ایتءُ دیم ۓ نکُرت
جُست کنت
او زرگر ! ترا چے کار انت پہ منیگی ہست من در خدمت ھستو
زرگر بچکند ایت دراھین ایت
” واجہ جاحظ منا ببخش تئی حقءُاوبال ہما جنینءِ گردنءَ بات انت کہ ترا منی گورا ران کُرتگ ئے َگُشتگ ایت کہ من آئیءِ چَلہءَ شیطانءِ عکسءَ مان بکنا من گوشت کہ من شیطان ندیستگ آئیءَ ترا روپکان کُرتءَ آورتءَ داں من آئیءِ مُندِریکءَ تئی عکسءَ مان بکنا چُش کہ تو گوں وتی اے بدھیکلیں رنگءٙ شیطانءِ دروشم ایت